笑傲江湖 百無禁忌黃霑作品集

《笑傲江湖 百無禁忌黃霑作品集》係香港音樂人黃霑喺1990年出嘅精選集，收錄內容以電影歌為主。

簡介
黃霑搭住電影《笑傲江湖》嘅主題曲《滄海一聲笑》喺台灣大熱，同錄音製作公司「音樂工廠」嘅老闆羅大佑一齊做咗呢張唱碟，1990年5月經滾石唱片公司推出。除咗國語版嘅《滄》，仲收錄咗幾隻黃霑以前作嘅歌，並重新編曲、翻唱或翻奏。

唱碟進駐台灣金曲龍虎榜嘅銷售排行榜共八個禮拜：六周冠軍、一周亞軍、一周第六位。魔岩唱片總經理張培仁引述滾石唱片創辦人段鍾潭嘅說法：唱碟五日內賣咗廿七萬張，六日賣過三十萬。

曲目
除第四、第十首，其餘都係國語歌。

版本
光碟
卡式錄音帶

黃霑音樂專輯
1990年音樂專輯
香港專輯
流行音樂專輯